**NÁRODNÁ RADA SLOVENSKEJ REPUBLIKY**

**VIII. volebné obdobie**

CRD: 1104/2020

**121a**

**S p r á v a**

**Výboru Národnej rady Slovenskej republiky pre pôdohospodárstvo a životné prostredie o výsledku prerokovania návrhu vlády Slovenskej republiky na doplnenie členov Rady Slovenského pozemkového fondu**

 Podľa § 35a zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov činnosť a hospodárenie pozemkového fondu kontroluje trinásťčlenná rada. Členov rady volí a odvoláva Národná rada Slovenskej republiky, a to ôsmich členov na návrh vlády Slovenskej republiky, z toho jedného člena vláde Slovenskej republiky navrhne združenie miest a obcí a jedného člena vláde Slovenskej republiky navrhne Slovenská poľnohospodárska a potravinárska komora a piatich členov na základe princípu pomerného zastúpenia politických strán a politických hnutí, za ktoré boli poslanci zvolení do Národnej rady Slovenskej republiky, na návrh Výboru Národnej rady Slovenskej republiky pre pôdohospodárstvo a životné prostredie.

**Vláda Slovenskej republiky predložila** dňa 28. mája 2020 návrh na doplnenie členov Rady Slovenského pozemkového fondu a to:

 1. Štefana **Gregora**

2. Petra **Dratvu**

 Predseda Národnej rady Slovenskej republiky rozhodnutím č. 114 z 28. mája 2020 pridelil návrh vlády Slovenskej republiky na doplnenie členov Rady Slovenského pozemkového fondu (tlač 121) Výboru Národnej rady Slovenskej republiky pre pôdohospodárstvo a životné prostredie na prerokovanie do 3. júna 2020.

 Výbor Národnej rady Slovenskej republiky pre pôdohospodárstvo a životné prostredie na svojej 7. schôdzi dňa 3. júna 2020

 **A**. prerokoval návrh vlády na doplnenie členov Rady Slovenského pozemkového fondu a vo svojom uznesením č. 15 konštatoval, že predložené návrhy spĺňajú ustanovené podmienky a sú v súlade s príslušnými ustanoveniami zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov.

 **B.** odporučil Národnej rade Slovenskej republiky, aby

 **1**. **z v o l i l a**

podľa § 35a zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov na návrh vlády Slovenskej republiky dvoch členov Rady Slovenského pozemkového fondu, a to:

 1. Štefana **Gregora**

2. Petra **Dratvu**

  **2. voľbu členov Rady SPF na návrh vlády uskutočniť verejným hlasovaním spoločne.**

 Výbor poveril poslanca Jaroslava Karahutu svojím uznesením č. 16 zo dňa 3. júna 2020, aby predniesol správu o výsledku prerokovania návrhu vlády Slovenskej republiky na doplnenie Rady Slovenského pozemkového fondu.

 Súčasťou správy je návrh uznesenia Národnej rady Slovenskej republiky.

Jaroslav **K a r a h u t a**, v. r.

predseda výboru

**NÁRODNÁ RADA SLOVENSKEJ REPUBLIKY**

**VIII. volebné obdobie**

NÁVRH

**UZNESENIE**

**NÁRODNEJ RADY SLOVENSKEJ REPUBLIKY**

**z.......2020**

k návrhu vlády Slovenskej republiky na doplnenie členov Rady Slovenského pozemkového fondu (tlač 121)

 **Národná rada Slovenskej republiky**

 podľa § 35a ods. 1 zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov

**z v o l i l a**

 1. Štefana **Gregora**

2. Petra **Dratvu**

do funkcie členov Rady Slovenského pozemkového fondu

dňom *.......................*2020.